ဆွမ်းဆန်ထဲ ကြွက်ချေးရော

ဆွမ်းဆန်ထဲ ကြွက်ချေးရော ဟူသည်မှာ မြန်မာစကားပုံတစ်ခု ဖြစ်သည်။ ရှင်းလင်းချက် အမွန်အမြတ် လှူဒါန်းရန်ထားသည့် ဆွမ်းဆန်ထဲ၌ ကြွက်ချေးပါဝင်နေသကဲ့သို့ အတည်အတံ့စကားပြောရာ၌ မဆီမဆိုင်အကြောင်းအရာ ဝင်ပြောသည်။ အခြားဆိုလိုရင်းတစ်ခုမှာ အမွန်အမြတ် လှူဒါန်းရန်ထားသည့် ဆွမ်းဆန်ထဲ၌ ကြွက်ချေးပါဝင်နေသကဲ့သို့ အကောင်းများထဲတွင် အညံ့အဖျင်းများ ရောနေသည်။ မူလရင်းမြစ် "ဆွမ်းဆန်ထဲ ကြွက်ချေးလာမရောစမ်းနဲ့၊ တိတ်တိတ်နေစမ်း။" [၁၂၉၇] မဟာဆန်။ ၄၁။ "ယဉ်ကျေးမှုအကများ၊ သက်ကြီးရွယ်အိုများအား ရေလှူခြင်းများ၊ ခေတ်ပြင်သံချပ်များ၊ အလှပြများ အားရစရာ ကြည်နူးစရာတွေ ဖြစ်သည်။ သို့သော် ဆွမ်းဆန်ထဲ ကြွက်ချေးရော ဆိုဘိသို့ ရိုက်ပွဲ၊ ဆဲပွဲ၊ အမနာပပြောပွဲများ ... ကိုပါ တွေ့ရကြုံရ ကြားရပေရာ ..." [၁၃၃၂] သတင်းဂျာနယ်၊ ၅၅။ ကျမ်းကိုး Category:မြန်မာစကားပုံများ